56. ΝΟΜΟΣ υπ' αριθ. 476 της 15/18 Νοεμ. 1976 (ΦΕΚ Α΄ 308) Περί Εκκλησιαστικής Εκπαιδεύσεως. Βλέπε και διατάξεις άρθρ. 69 Νόμ. 1566/1985 (ΦΕΚ Α΄ 167), (τόμ. 32, σελ. 116, 303). Άρθρ.1.-1.Καταργείται το Ν.Δ. 876/1971 "περί υπαγωγής της Δημοσίας Εκκλησιαστικής Εκπαιδεύσεως εις την Εκκλησίαν της Ελλάδος και άλλων τινών συναφών διατάξεων" και επαναφέρονται εν ισχύϊ αι προϊσχύουσαι αυτού διατάξεις. 2.Άπασαι η δυνάμει του άρθρ. 1, παρ. 3 του Ν.Δ. 876/1971 περιελθούσα εις την Εκκλησίαν της Ελλάδος κινητή περιουσία των σχολείων Δημοσίας Εκκλησιαστικής Εκπαιδεύσεως (Σχολών, Φροντιστηρίων, Ιεροδιδασκαλείων) και ο τεχνικός εξοπλισμός αυτών, ως και η έκτοτε μέχρι σήμερον κτηθείσα υπό της Εκκλησίας της Ελλάδος και εις χρήσιν των ανωτέρω σχολείων διατεθείσα κινητή περιουσία μετά του τεχνικού αυτών εξοπλισμού περιέρχονται αυτοδικαίως δυνάμει του παρόντος εις την κυριότητα των σχολείων τούτων. Άρθρ.2.-1.Οι κατά την έναρξιν της ισχύος του παρόντος υπηρετούντες Εκπαιδευτικοί λειτουργοί παρά τη Εκκλησιαστική Εκπαιδεύσει, ως και οι μεταταγέντες ή ενταγέντες εις την Δημοσίαν Μέσην Γενικήν Εκπαίδευσιν ή εις άλλας Δημοσίας Υπηρεσίας δύνανται να μεταταγούν εις την Δημοσίαν Εκκλησιαστικήν Εκπαίδευσιν τη αιτήσει των, υποβαλλομένη εντός μηνός από της ισχύος του παρόντος, δι' αποφάσεων του Υπουργού Εθνικής Παιδείας και Θρησκευμάτων μετά σύμφωνον γνώμην του Υπηρεσιακού Συμβουλίου Εκκλησιαστικής Εκπαιδεύσεως. Η κατά το προηγούμενον εδάφιον μετάταξις ενεργείται εις αντιστοίχους θέσεις του Ν.Δ. 3379/1955 "περί του Προσωπικού της Δημοσίας Εκπαιδεύσεως". 2.Το μη μετατασσόμενον κατά την παρ. 1 του παρόντος άρθρου εκπαιδευτικόν προσωπικόν της Εκκλησιαστικής Εκπαιδεύσεως τοποθετείται υπό της Ιεράς Συνόδου της Εκκλησίας της Ελλάδος εις κενάς θέσεις ετέρων Νομικών Προσώπων αυτής, εφαρμοζομένων των διατάξεων του κώδικος Εκκλησιαστικών Υπαλλήλων. 3.Το προσωπικόν των Κλάδων Μ.Ε. και Σ.Ε., ως και το προσληφθέν μέχρι 31.12.1975 μη μόνιμον προσωπικόν της Εκκλησιαστικής Εκπαιδεύσεως, μεταφέρεται αυτοδικαίως εις την Δημοσίαν Εκκκλησιαστικήν Εκπαίδευσιν και τοποθετείται εις Σχολεία αυτής, δι' αποφάσεων του Υπουργού Εθνικής Παιδείας και Θρησκευμάτων, μετά γνώμην του Υπηρεσιακού Συμβουλίου Εκκλησιαστικής Εκπαιδεύσεως. 4.Οι κατά τας παρ. 1 και 3 του παρόντος άρθρου μετατασσόμενοι ανακτούν την δημοσιοϋπαλληλικήν ιδιότητα, αφ' ης είχον απολέσει ταύτην κατ' εφαρμογήν του άρθρ. 5 του Ν.Δ. 876/1971, μη δικαιούμενοι εις απόληψιν διαφοράς αποδοχών ή εις αποζημίωσιν. 5. Δια Π.Δ/των, εκδιδομένων προτάσει των Υπουργών Εθνικής Παιδείας και Θρησκευμάτων και Προεδρίας Κυβερνήσεως, διαρθρούνται αι θέσεις του διδακτικού και διοικητικού προσωπικού της Εκκλησιαστικής Εκπαιδεύσεως κατά κλάδους, βαθμούς και μισθολογικά κλιμάκια, εφαρμοζομένων αναλόγως των οικείων διατάξεων του Νόμ. 309/1976 "περί οργανώσεως και διοικήσεως της Γενικής Εκπαιδεύσεως". 6.Οι κατά την παρ. 1 μετατασσόμενοι εκπαιδευτικοί λειτουργοί εντάσσονται εις τας κατά την προηγουμένην παράγραφον διαρθρωθησομένας θέσεις, τους βαθμούς και τα μισθολογικά κλιμάκια, εφαρμοζομένων αναλόγως των διατάξεων του άρθρ. 72 του Νόμ. 309/1976. 7.Δι' αποφάσεως του Υπουργού Εθνικής Παιδείας και Θρησκευμάτων, μετά γνώμην του οικείου Υπηρεσιακού Συμβουλίου, δύνανται να αποσπώνται καθηγηταί εκ της Μέσης εις την Εκκλησιαστικήν Εκπαίδευσιν και τανάπαλιν δια μίαν τριετίαν, δυναμένην άπαξ να ανανεωθή. Άρθρ.3.-1. Δια Π.Δ/των, εκδιδομένων προτάσει των Υπουργών Εθνικής Παιδείας και Θρησκευμάτων και Προεδρίας Κυβερνήσεως, μετά γνώμην του παρά τω Υπουργείω Εθνικής Παιδείας και Θρησκευμάτων Εποπτικού Συμβουλίου Εκκλησιαστικής Εκπαιδεύσεως, δύνανται να ιδρύωνται ή να καταργώνται Σχολεία Εκκλησιαστικής Εκπαιδεύσεως ή να μεταφέρεται η έδρα ή να αναστέλλεται η λειτουργία ή να μεταρρυθμίζεται ο τύπος αυτών καθοριζομένων άμα της θέσεως των σχολείων τούτων εις το πλαίσιον των Γενικών περί οργανώσεως της Εκπαιδεύσεως διατάξεων, ως και του τρόπου εισαγωγής των μαθητών εις αυτά.  Δια την κάλυψιν της σχετικής δαπάνης εγγράφεται πίστωσις εις τον τακτικόν Προϋπολογισμόν του Υπουργείου Εθνικής Παιδείας και Θρησκευμάτων διατιθεμένη εκάστοτε δια Π.Δ/των εκδιδομένων επί τη προτάσει και του Υπουργού των Οικονομικών. 2.Εν περιπτώσει μεταβολής του τύπου και του αναλυτικού και ωρολογίου προγράμματος των ως άνω Σχολείων, ή ιδρύσεως νέων λειτουργούντων κατά διάφορον τύπον και πρόγραμμα, δια Π.Δ/τος εκδιδομένου προτάσει του επί της Εθνικής Παιδείας και Θρησκευμάτων Υπουργού, μετά την γνώμην του Εποπτικού Συμβουλίου Εκκλησιαστικής Εκπαιδεύσεως, θέλουν ορισθή τα δια την εγγραφήν απαιτούμενα προσόντα ως και τα δικαιώματα, άτινα παρέχει το χορηγούμενον υπό των Σχολείων τούτων πτυχίον, εις το πλαίσιον της Εκκλησιαστικής Εκπαιδεύσεως. 3.Μέχρις εκδόσεως των κατά την παρ. 1 του παρόντος άρθρου Π.Δ/των, τα υφιστάμενα Σχολεία Εκκλησιαστικής Εκπαιδεύσεως εξακολουθούν λειτουργούντα συμφώνως προς τα περί αυτών κατά την δημοσίευσιν του παρόντος ισχύοντα. Άρθρ.4.-1.Δι' εφ' άπαξ εκδοθησομένου Π.δ/τος, προτάσει  του  Υπουργού  Εθνικής  Παιδείας  και   (Αντί για τη σελ.212,085)  Σελ.212,085(α) Τεύχος Θ61 – Σελ. 39 Εκκλησιαστικές Σχολές 33.Δ.γ.56 Θρησκευμάτων, μετά πρότασιν του Πολυμελούς Συμβουλίου Εκτελεστών της Διαθήκης Ριζάρη, θέλουν ρυθμισθή και καθορισθή εν τω πλαισίω της περί Κληροδοτημάτων Νομοθεσίας πάντα τα οιουδήποτε χαρακτήρος και φύσεως θέματα, τα αναγόμενα εις την καθόλου άσκησιν του εκπαιδευτικού έργου του Ιδρύματος της Ριζαρείου Εκκλησιαστικής Σχολής, ως και εις την διοίκησιν και διαχείρισιν αυτού. 2.Η Αθωνιάς Εκκλησιαστική Ακαδημία, λειτουργεί κατά τας διατάξεις της Κανονιστικής Διατάξεως "περί αναδιοργανώσεως της Αθωνιάδος Εκκλησιαστικής Σχολής εις Αθωνιάδα Εκκλησιαστικήν Ακαδημίαν", κυρωθείσης δια της κατά τας διατάξεις του από 16.9.1926 Ν.Δ/τος "περί κυρώσεως του Καταστατικού Χάρτου του Αγίου Όρους", εκδοθείσης υπ΄αριθ. 0330/2/ΑΣ 389/1972 κοινής αποφάσεως των Υπουργών επί των Εξωτερικών και Εθνικής Παιδείας και Θρησκευμάτων (ΦΕΚ 857/1972 τ. Β΄). 3.Η δια του υπ' αριθ. 24/1971 Κανονισμού της Ιεράς Συνόδου της Εκκλησίας της Ελλάδος, συσταθείσα Μέση Νυκτερινή Ιερατική Σχολή Αθηνών, περιέρχεται εις την αρμοδιότητα του Υπουργείου Εθνικής Παιδείας και Θρησκευμάτων και μετατρέπεται εις Μέσον Νυκτερινόν Εκκλησιαστικόν Φροντιστήριον εφαρμοζομένων επ' αυτού των περί Μέσων Εκκλησιαστικών Φροντιστηρίων εκάστοτε ισχυουσών διατάξεων. 4.Εις τον τακτικόν προϋπολογισμόν του Υπουργείου Εθνικής Παιδείας και Θρησκευμάτων, εγγράφεται κατ' έτος πίστωσις δια την κάλυψιν δαπανών των σπουδών Ελλήνων φοιτητών εις το Τμήμα μεταπτυχιακών σπουδών παρά τω εν CHAMBESY της Γενεύης εις Ελβετίαν Πατριαρχικώ Κέντρω. Άρθρ.5.-Παν ειδικώτερον θέμα του παρόντος Νόμου, ως και πάσα λεπτομέρεια ανακύπτουσα εκ της εφαρμογής αυτού ρυθμίζονται δι' αποφάσεων του Υπουργού Εθνικής Παιδείας και Θρησκευμάτων μετά γνώμην του Υπηρεσιακού Συμβουλίου Εκκλησιαστικής Εκπαιδεύσεως. Άρθρ.6.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. Σελ. 212,086(α) Τεύχος Θ61 – Σελ. 40 33.Δ.γ.56 Εκκλησιαστικές Σχολές 